**PANEVĖŽIO MOKSLEIVIŲ NAMŲ**

**2023 METŲ VEIKLOS ATASKAITA**

2024-01-16

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Panevėžio moksleivių namai įgyvendino 2023-2027 metų strateginio plano pirmąjį etapą ir 2023 metų veiklos planą. Įgyvendindama strateginį planą mokykla teikė kokybiškas, konkurencingas, atitinkančias šiandieninius klientų poreikius neformaliojo švietimo paslaugas, sudarė sąlygas vaikams, jaunimui ir suaugusiems asmenims turiningai leisti laisvalaikį, ugdytis socialiai reikšmingas asmenines, profesines, edukacines, socialines kompetencijas. Nuosekliai buvo peržiūrimas ir atnaujinamas ugdymo turinys, užtikrinama ugdymo turinio plėtra ir sklaida, turtinamos ir atnaujinamos ugdymo(si) aplinkos, todėl efektyviau buvo organizuojamas visas ugdymo procesas. Buvo stiprinamas bendruomenės veikimas kartu, siekiant nusimatytų tikslų, puoselėjamas mokyklos savitumas, išlaikomos tradicijos. Remiantis mokyklos veiklos kokybės įsivertinimo duomenimis, Moksleivių namuose teikiamų paslaugų kokybė atitiko visuomenės poreikius. ***2023 metais neformaliojo švietimo programas lankė 806 mokiniai*** *(mokinių skaičius 2023 m. spalio 1-ai dienai),* ***tai yra 20,4% mokinių daugiau, nei 2022 metais ir 42,1% daugiau, nei 2021metais.*** Metų eigoje mokykloje buvo organizuojamos įvairios neformaliojo švietimo veiklos, įtraukusios didesnį paslaugų gavėjų skaičių, nei planuota. *Efekto kriterijus:* Per įvairius mokyklos organizuojamus renginius, projektinę veiklą, vykdytas edukacines programas, profesinio veiklinimo dienas ir kit. ***neformaliojo švietimo paslaugas gavo 6236 mokiniai (46,4 % daugiau, nei 2022 metais).***  **2023-2027 metų s**trateginiam planui įgyvendinti buvo nusimatyti trys strateginiai tikslai ir po tris uždavinius kiekvieno tikslo įgyvendinimui.  *01 Tikslas: Užtikrinti sąlygas kiekvienam mokiniui per pasirinktą veiklą išreikšti save ir įgyti reikiamų kompetencijų, padedančių tapti sėkminga asmenybe.*  *01Pasiekti rodikliai:* Visą vienerių mokslo metų programą baigusių mokinių dalis per metus sudarė 72,11% (27,11% daugiau, nei 2022 metais). Atnaujintas ugdymo programų turinys atitiko mokinių poreikius. Didesnė dalis mokinių lankė pasirinktas programas visus metus ir gavo mokyklos baigimo pažymėjimus su išrašytomis įgytomis kompetencijomis. ***Mokiniams buvo sudarytos sąlygos dalyvauti*** ***įvairiuose konkursuose, festivaliuose, varžybose: mieste (4), šalyje (25), tarptautiniu mastu (1). Per 2023 miesto, šalies ir tarptautiniuose renginiuose užimtos 53 prizinės vietos bei gauta visa eilė padėkų ir diplomų.*** ***Pasiekimai garsino Moksleivių namus už mokyklos ribų.*** Taip patMoksleivių namai atstovavo ir Panevėžio miesto savivaldybę LR Prezidentūroje, atsiliepę į Pirmosios Ponios organizuojamą akciją „Angelo sparnai“ ir pasiuvę 40 sparnų Prezidentūros Kalėdų eglei papuošti.Daugiau -  <http://pmn.lt .>  *01 Uždavinys: Didinti ugdymo programų įvairovę, atsižvelgiant į mokinių poreikius.*  *01-01Pasiekti rodikliai:* Mokinių pasirinkimui 2023 metais buvo pasiūlytos 32 neformaliojo švietimo programos, iš jų 28 neformaliojo vaikų švietimo programos (toliau- NVŠ) ir 4 neformaliojo suaugusiųjų švietimo programos (toliau-NSŠ). Mokiniams nepasirinkus programų „Aerobika-fitnesas“ bei „Fitnesas“, 2023-2024 mokslo metais pagal ugdymo planą ***buvo vykdoma 30 programų pagal 9 kryptis*** (26 NVŠ (1 daugiau, nei 2022 metais) ir 4 NSŠ programos (2 daugiau, nei 2022 metais), iš viso ***3 programomis daugiau***, nei 2022-2023 mokslo metais (27). Mokinių pasirinkimui parengtos ir patvirtintos 3 naujos NVŠ programos („Muzikos studija“, „Keramika“ ir „Futbolas“) bei 2 NSŠ programos („Taikomosios dailės studija“ ir „Visapusiško kūno treniravimas“).  ***Pagal Meninio ugdymo programą*** buvo vykdoma 18 teminių programų, suformuotos 28 grupės, jas lankė 484 mokiniai (13,6% daugiau, nei 2022 metais).  ***Pagal Techninės kūrybos ir saviraiškos ugdymo programą*** vykdomos 2 teminės programos, suformuotos 3 grupės, jas lankė 64 mokiniai (tiek pat, kaip ir 2022 metais).  ***Pagal Turizmo ir sporto ugdymo programą*** buvo vykdomos 6 programos, suformuota 12 grupių, jas lankė 196 mokiniai (20,2% daugiau, nei 2022 metais).  Iš viso 2023 metais pagal 26 NVŠ programas buvo suformuotos 43 grupės (klasės), jas lankė 744 vaikai (13,9% daugiau, nei 2022 metais).  ***Pagal 4 NSŠ programas*** buvo suformuotos 4 grupės, jas lankė 62 suaugusieji (47,6% daugiau, nei 2022 metais). Pagal NSŠ programas besiugdantys 25 suaugusieji pasirinko meninio ugdymo programas, 16 - techninės kūrybos programą, 21- sportinio ugdymo programą.  ***Iš viso*** 2023 metais mokykloje Steigėjo leidimu ***buvo suformuotos 47 grupės*** (2 daugiau nei 2022 metais ir 8 grupėmis daugiau, nei 2021 metais).  *02 Uždavinys: Įvertinti kiekvieno mokinio asmenybės ūgtį sistemingai stebint, reflektuojant ir apibendrinat individualią pažangą ir įgytas kompetencijas.*  *01-02 Pasiekti rodikliai:* 60% mokytojų taikė kiekvienam mokiniui pasiekimų ir asmeninės pažangos vertinimo bei skatinimo ir individualios įtraukties stebėseną - (20% daugiau, nei 2022 metais). 70% mokinių demonstravo ugdymosi pasiekimus įvairiomis formomis. Per 2023 metus suorganizuoti 27 įvairaus pobūdžio renginiai, demonstruojantys mokinių pasiekimus ir pažangą, bei reklamuojantys mokyklos teikiamas paslaugas. Renginiuose dalyvavo 1885 mokiniai (57,7 % daugiau, nei 2022 metais). Iš jų - 19 renginių, skirtų mokyklos bendruomenei (dalyvavo 1094 mokiniai), bendrojo ugdymo mokyklų ir ikimokyklinio ugdymo įstaigų mokiniams - 7 renginiai (dalyvavo 749 mokiniai), šalies mastu - 1 renginys (dalyvavo 42 mokiniai). Surengta 50 mokinių kūrybinių darbų parodų (2,04% daugiau, nei 2022 metais), kuriose dalyvavo 2015 mokinių (46,8% daugiau, nei 2022 metais). 29 parodos buvo suorganizuotos Moksleivių namuose (dalyvavo 963 mokiniai), 18 - kitose miesto įstaigose (dalyvavo 551 mokinys). Rengiant kūrybinių darbų konkursus buvo suorganizuotos 3 parodos (dalyvavo 501 mokinys).  *03 Uždavinys: Stiprinti pamokos vadybą.*  *01-03 Pasiekti rodikliai*: Mokinių, padariusių pažangą 2023 metais -72,11% (52,11% daugiau, nei 2022 metais). **Gerų ugdymo rezultatų pasiekta** 90% mokytojų (10% daugiau, nei 2022 metais) **peržiūrėjus ugdymo turinį, pritaikius ugdymo tikslus, metodus ir turinį socialiniam mokinių kontekstui, gebėjimams, raidai, individualiai kiekvieno mokinio pažangai.**  02 *Tikslas: Plėsti galimybes, padedančias mokytojams siekti asmeninės sėkmės ir profesinio augimo tikslų.*  *02 Pasiekti rodikliai:*60% mokytojų taikė veikloje atnaujintą ugdymo turinį (10% daugiau, nei 2022 metais). Atsižvelgiant į mokykloje vykdytas apklausas dėl neformaliojo švietimo programų poreikio, 5 mokytojai parengė 3 naujas NVŠ ir 2 naujas NSŠ programas, 13 mokytojų iš esmės atnaujino vykdomų programų ugdymo turinį. Programų turinys grįstas kompetencijomis, jos siejamos su asmenybės ūgtimi.  *01 Uždavinys:* **Sudaryti sąlygas kryptingam mokytojų kompetencijų ugdymui.**  *02-01Pasiekti rodikliai:*80% mokytojų (40% daugiau, nei 2022 metais) dalyvavo kompetencijų tobulinimo mokymuose pagal 2023-02-28 direktoriaus įsakymu Nr.V-26 patvirtintą pedagogų kvalifikacijos tobulinimo programą. 70% mokytojų, įsivertinę savo profesines kompetencijas, planavo profesinį tobulėjimą. Atsižvelgiant į tai, 2023 metais mokykloje buvo suorganizuoti 2 seminarai „Tarpusavio santykių plėtotė ugdomojoje veikloje“ ir „Socialinių ryšių plėtotė asmeninės sėkmės ir profesinio augimo tikslų siekiui“, kuriuose dalyvavo 60% mokyklos darbuotojų (3% daugiau, nei 2022).  *02Uždavinys: Diegti veikimo komandomis ir bendradarbiavimo kultūrą.*  *02-02Pasiekti rodikliai:* Kolegialiai parengtų ir įvykdytų įvairių socializacijos projektų/vasaros užimtumo programų/ edukacinių renginių - 8% (3% daugiau, nei 2022 metais). Mokykloje suburtos mokytojų iniciatyvinės grupės parengė kultūrinio ugdymo veiklas (edukacines programas) „Tūkstantmečio mokyklos“ programose dalyvaujantiems mokiniams (11), „Menų savaitės“ renginius (5), „Kūrybines dirbtuves „Tolerancijos žibintas“(1), sporto dienų renginius „Vasaros ieškojimai ir atradimai“(3).  2023 metais buvo parengti ir vykdyti 2 projektai, kuriuose dalyvavo 460 mokinių (17,6% daugiau, nei 2022 metais). Moksleivių namuose 2023 metais 14 dienų per metus buvo vykdytos profesinio veiklinimo edukacinės programos Panevėžio miesto mokyklų mokiniams pagal bendradarbiavimo sutartį su Lietuvos mokinių neformaliojo švietimo centru (2022-03-23 Nr.Str-85). Pravestos 49 edukacinės programos, kuriose dalyvavo 602 mokiniai. Taip pat visus metus Panevėžio miesto bendrojo lavinimo mokiniams ir ikimokyklinio ugdymo ugdytiniams buvo teikiamos neformalaus ugdymo paslaugos. Pravestos 66 edukacinės programos, kuriose dalyvavo 1274 mokiniai. Iš viso Panevėžio moksleivių namuose ***per 2023 metus pravesta 115 edukacinių programų*** (25% daugiau, nei 2022 metais), kuriose dalyvavo 1876 mokiniai (10,7% mokinių daugiau, nei 2022 metais).  2023 metų plane numatyta vaikų socializacija buvo plėtojama organizuojant ne tik dienines miesto vaikų vasaros poilsio stovyklas, bet ir stovyklas kitų atostogų metu. Vaikų vasaros užimtumo programoje 2023 metais dalyvavo 210 mokinių (40% mokinių daugiau, nei 2022 metais). Rudens atostogų metu buvo užimta 60 mokinių (praėjusiais metais tokia veikla nebuvo organizuojama). Iš viso 2023 metais įvairių mokinių atostogų metu buvo užimta 270 mokinių (80% daugiau nei 2022 metais).  *03 Uždavinys: Sukurti mokytojo pedagoginės analizės ir savistabos priemones objektyviam įsivertinimui.*  *02-03 Pasiekti rodikliai*: 2023 metais mokykloje sukurta pedagoginės analizės ir savistabos priemonių sistema. Nuo šiol mokytojai turės galimybę metinę mokytojo veiklos analizę pildyti elektroniniu būdu mokyklos naudojamo elektroninio dienyno <https://dienynas.pmn.lt> modulio pedagogo profilyje. Nustatyta tvarka mokytojai skatinami reflektuoti savo pedagoginės veiklos rezultatus, atlikti savo pačių pedagoginės veiklos įsivertinimą. Taip buvo sudarytos galimybės pedagogams ir mokyklos vadovams ne tik matyti mokytojų augimą, bet ir laiku sutekti jiems reikiamą pagalbą.  *03 Tikslas:* **Stiprinti veikimą kartu, telkiantį bendruomenę sėkmingai kiekvieno mokinio integracijai į visuomenės gyvenimą.**  **03** *Pasiekti rodikliai:* Edukacinių aplinkų, praturtintų mokinių saviraiškos priemonėmis - 2(2022 metais - 1). Did**elis dėmesys buvo skiriamas mokinių indėliui kuriant aplinkas: įgyvendinamos mokinių idėjos ir projektai, eksponuojami jų kūrybiniai darbai. Iš viso per metus buvo surengtos 29 individualių ir grupinių mokinių kūrybinių darbų parodos (dalyvavo 963 mokiniai).**  **01 Uždavinys: Išplėsti socialinę mokyklos partnerystę ir atvirumą.**  *03-01Pasiekti rodikliai:*Inicijuotų socialinės partnerystės sutarčių mokykloje – 14 (2022 metais - 10). Per 2023 metus surasti 4 nauji socialiniai partneriai. Glaudus bendradarbiavimas su įvairiomis Panevėžio miesto švietimo ir verslo institucijomis (su Panevėžio l./d. „Voveraitė“, su Panevėžio regos centru „Linelis, su Panevėžio l./d. „Aušra“, su verslo įmone UAB IOCO Packaging) padidino galimybes išplėtoti mokinių socializaciją. Mokiniai dalyvavo partnerių organizuojamuose renginiuose, pasirodė juose su koncertinėmis programomis. Verslo įmonė rėmė mokyklą savo gaminama produkcija (mokinių skatinimui).  **02 Uždavinys: Kurti kiekvieno mokinio ugdymosi sėkmei palankią mokyklos aplinką.**  **03-02** Pasiekti rodikliai: Mokykla, siekdama *kurti kiekvieno mokinio ugdymosi sėkmei palankią mokyklos aplinką*, įrengė 2 funkcionalias (pastovią ir mobilią vaikų vasaros užimtumui organizuoti) ugdymosi aplinkas, skatinančias mokinių socializaciją ir patirtinį ugdymąsi.  **03 Uždavinys: Nustatyti ugdymo proceso tobulinimo ir aprūpinimo materialiniais ištekliais tvarką.**  *03-03 Pasiekti rodikliai*: Mokyklos bendruomenės sutarimu 2023 m. buvo parengtas veiksmų ir priemonių planas, skirtas ugdymo aplinkų tobulinimui ir ugdymo proceso aprūpinimui materialiniais ištekliais per metus.Planas reglamentuoja mokykloje esančių ugdymo aplinkų bei vykdomų neformaliojo švietimo programų aprūpinimo reikalingomis mokymo priemonėmis tvarką, nustato mokytojų veiksmus ir atsakingų darbuotojų įgaliojimus**.**  Išanalizavus 2023 metų veiklos programos sėkmės rodiklius pagal suplanuotų priemonių įgyvendinimo kriterijus, matoma, kad praėjusių metų veiklos programa ir joje nusimatytos priemonės mokyklos strateginio plano tikslų ir uždavinių įgyvendinimui iš esmės pasiekti, o kai kurie rodikliai – viršyti.  Plačiau apie 2023 m. veiklos plano įgyvendinimą – <http://pmn.lt/planavimodokumentai> |

Panevėžio moksleivių namų direktorė Raminta Juzėnienė